b'\n_START_ARTICLE_\nPetri tinklai\n_START_PARAGRAPH_\nPetri tinklai\xc2\xa0\xe2\x80\x93 viena i\xc5\xa1 keleto matematinio modeliavimo kalb\xc5\xb3, skirta paskirstyt\xc5\xb3j\xc5\xb3 sistem\xc5\xb3 apra\xc5\xa1ymui. Petri tinklas yra orientuotas dvidalis grafas, kuriame mazgai atitinka per\xc4\x97jimus (t. y. \xc4\xafvykiai kurie gali \xc4\xafvykti\xc2\xa0\xe2\x80\x93 pa\xc5\xbeym\xc4\x97ti stulpeliais) ir vietas (t. y. s\xc4\x85lygos\xc2\xa0\xe2\x80\x93 pa\xc5\xbeym\xc4\x97tos apskritimais). Briaunos parodo, kurios vietos yra i\xc5\xa1ankstin\xc4\x97s s\xc4\x85lygos ir/ar pos\xc4\x85lygos. Petri tinklus i\xc5\xa1rado Carl Adam Petri 1939\xc2\xa0m. rugpj\xc5\xabt\xc4\xaf, b\xc5\xabdamas 13 met\xc5\xb3 nor\xc4\x97damas apib\xc5\xabdinti chemin\xc4\xaf proces\xc4\x85._NEWLINE_Kaip ir industrijos standartai tokie kaip UML diagramos, BPMN ir EPC, Petri tinklai suteikia galimybes \xc5\xbeym\xc4\x97ti pa\xc5\xbeingsninius procesus kaip pasirinkimas, kartojimas ir lygiagretus vykdymas. Kitaip nei min\xc4\x97ti standartai, Petri tinklai turi tikslius vykdymo semantikos matematinius apibr\xc4\x97\xc5\xbeimus su gerai i\xc5\xa1vystyta matematine proces\xc5\xb3 analiz\xc4\x97s teorija.\n_START_SECTION_\nBaziniai Petri tinklai\n_START_PARAGRAPH_\nPetri tinklai susideda i\xc5\xa1 viet\xc5\xb3, per\xc4\x97jim\xc5\xb3 ir rodykli\xc5\xb3. Rodykl\xc4\x97s rodo i\xc5\xa1 vietos \xc4\xaf per\xc4\x97jim\xc4\x85 ir atvirk\xc5\xa1\xc4\x8diai, bet niekados tarp viet\xc5\xb3 ar tarp per\xc4\x97jim\xc5\xb3. Vietos, i\xc5\xa1 kuri\xc5\xb3 rodykl\xc4\x97 eina \xc4\xaf per\xc4\x97jim\xc4\x85, vadinamos per\xc4\x97jimo \xc4\xafvesties vietomis; vietos \xc4\xaf kurias eina rodykl\xc4\x97s i\xc5\xa1 per\xc4\x97jim\xc5\xb3\xc2\xa0\xe2\x80\x93 per\xc4\x97jimo i\xc5\xa1vesties vietomis._NEWLINE_Vietos gali tur\xc4\x97ti nat\xc5\xabral\xc5\xb3 skai\xc4\x8di\xc5\xb3 \xc5\xbeymi\xc5\xb3. \xc5\xbdymi\xc5\xb3 pasiskirstymas tinklo vietose yra vadinamas \xc5\xbeym\xc4\x97jimu. Petri tinklo per\xc4\x97jimas gali suveikti bet kada kai \xc5\xbeym\xc4\x97 yra vis\xc5\xb3 \xc4\xafvesties rodykli\xc5\xb3 prad\xc5\xbeioje; kai ji suveikia, ji sunaudoja \xc5\xa1ias \xc5\xbeymes ir perkelia \xc5\xbeymes \xc4\xaf i\xc5\xa1vesties rodykl\xc4\x97s gal\xc4\x85. Veikimas yra atominis, t. y., vientisas nenutraukiamas \xc5\xbeingsnis._NEWLINE_Petri tinkl\xc5\xb3 vykdymas yra nedeterministinis: kai keletas per\xc4\x97jim\xc5\xb3 yra \xc4\xafjungta tuo pa\xc4\x8diu metu, bet kuris i\xc5\xa1 j\xc5\xb3 gali suveikti. Jeigu per\xc4\x97jimas yra \xc4\xafjungtas jis gali suveikti, bet neb\xc5\xabtinai. Viena \xc5\xbeym\xc4\x97 vienam per\xc4\x97jimui._NEWLINE_Kadangi veikimas yra nedeterministinis ir keletas \xc5\xbeymi\xc5\xb3 gali b\xc5\xabti bet kur tinkle (netgi toje pa\xc4\x8dioje vietoje), Petri tinklai yra tinkami modeliuoti lygiagre\xc4\x8dius paskirstyt\xc5\xb3 sistem\xc5\xb3 elgesius.'